**Kokneses atklātā čempionāta spiningošanā no laivas ekipāžām un komandām**

**NOLIKUMS**

**1. Sacensību mērķis un uzdevumi**

1.1. Makšķerēšanas sporta popularizēšana

1.2. Pieredzes apmaiņa un labāko spiningošanas ekipāžu un komandu noskaidrošana.

**2. Sacensību rīkotāji**

Sacensības rīko Kokneses sporta centrs. Atbildīgais galvenais tiesnesis Viesturs Saulītis (29864282). Tiesneši Dace Svētiņa un Indulis Burka.

**3. Laiks un vieta.**

Sacensības notiek 2018.gada 29.septembrī Koknesē Daugavas ūdenskrātuvē. Dalībnieku pulcēšanās pie viesu nama “Kalnavoti”. Laivu ielaišana Kokneses slipā vai Daugavas radzēs. Dalībnieku reģistrēšana no plkst. 6:30, sacensību atklāšana plkst. 7:40, sacensību norise no plkst. 8:00 – 15:00. Apbalvošana ap plkst. 16:00. Naktsmītnes var pasūtīt pa telefonu 29357420 (Kristīne).

**4. Sacensību dalībnieki.**

Sacensībās drīkst piedalīties visi makšķerēšanas sporta entuziasti neatkarīgi no vecuma un dzimuma. Visiem dalībniekiem jābūt derīgām makšķerēšanas kartēm (izņemot bērnus, pensionārus un invalīdus). Dalībnieki startē no savām laivām, kurām jābūt tehniskā kārtībā. Visiem dalībniekiem obligāti jābūt glābšanas vestēm. Dalībnieks reģistrējoties dalībai sacensībās ar savu parakstu apliecina Latvijas republikas makšķerēšanas noteikumu, iekšējo ūdeņu kuģošanas noteikumu, kā arī šo sacensību nolikuma zināšanu un apņemšanos to pildīt, un uzņemas visu atbildību par savu drošību uz ūdens. Nepilngadīgiem bērniem obligāti jāatrodas vienā laivā ar vecākiem, un vecāki uzņemas atbildību par bērnu drošību.

**5. Sacensību noteikumi.**

Sacensības notiek laivu ekipāžu un komandu konkurencē. Ekipāžu veido divi cilvēki, kuri atrodas vienā laivā un vienā laivā drīkst atrasties ne vairāk kā divi cilvēki. Komandu veido divas ekipāžas. Sacensībās tiek vērtētas tikai pilnas ekipāžas, bet komandu konkurencē tikai pilnas komandas. Dalībnieki netiek dalīti vecuma un dzimuma grupās. Sacensību laikā dalībnieki drīkst izmantot jebkādus laivu dzinējus un elektroniskās ierīces (eholotes, GPS). Spiningojot katram dalībniekam atļauts izmantot vienu spiningu, kurš aprīkots ar mākslīgo ēsmas imitāciju. Sagatavoti drīkst būt vairāki spiningi. Sacensību laikā dalībnieku laivas nedrīkst atrasties tuvāk par 50m viena no otras. Aizliegts nodot savu lomu citai ekipāžai, kā arī aizliegts velcēt. Kādas zivis tiks pieņemtas svēršanai un to izmēri paziņos sacensību galvenais tiesnesis pirms sacensībām. Zivis svēršanai ekipāža nodod kopējā maisiņā. Zivīm jābūt nogalinātām, svaigām un nesakropļotām, bet dalībnieki, kuri vēlas pēc svēršanas zivis atlaist (ja tās ir saglabātas dzīvas) izdara to tūlīt pēc svēršanās tiesneša klātbūtnē, un turpmāk vairs nevar izteikt nekādus protestus par zivju svaru, daudzumu, lielumu. Pēc svēršanas zivis paliek pie tiesneša līdz sacensību beigām. Ekipāžas, kuras nokavēs noteikto svēršanas laiku, vai atnesīs neatbilstošas zivis, tiks diskvalificētas. Sacensību galvenajam tiesnesim ir tiesības veikt korekcijas sacensību nolikumā.

Uz zivju svēršanu ieteicams ierasties komandai pilnā sastāvā.

**6. Uzvarētāju noteikšana.**

Par sacensību uzvarētāju kļūst tā ekipāža, kura uzrāda lielāko zivju svaru. Vienāda svara gadījumā uzvar ekipāža, kurai lomā lielāka zivs (kg). Komandu vērtējumā uzvar komanda, kurai ir labākā ekipāžu vietu summa (1. vieta 1 punkts, 2.vieta 2 punkti utt). Vienāda rezultāta gadījumā uzvar komanda, kuras kādai ekipāžām augstāka vieta.

**7. Apbalvošana.**

Komandas, kuras izcīnījušas 1. – 3.vietu tiek apbalvotas ar Kokneses čempionāta kausiem un medaļām, bet ekipāžām 1. – 6.vietu ieguvēji tiek apbalvoti ar piemiņas balvām, medaļām un diplomiem. Pēc apbalvošanas paredzēta loterija, kurā piedalās tikai tie dalībnieki, kuri ieradušies uz noslēguma parādi (visas lozes pilnas).

**8. Finansiālie nosacījumi.**

Dalības maksa 20 EUR no ekipāžas, invalīdiem un pensionāriem – 5 EUR no dalībnieka. Dalības maksu dalībnieki maksā reģistrējoties sacensībām. Organizatori nodrošina ar automašīnas stāvvietām, laivu nolaišanu ūdenī un pusdienām.

**9.Atbalstītāji.**

Sacensības atbalsta Kokneses novada dome, Kokneses sporta centrs.

Ģenerālsponsors – SIA JS Products.

Sponsori – SIA “Goldfishing” – Prūšu 25 – Sargofish.eu – Kosadaka, eholotes.lv, veikals “Copes Pro”, SIA “Leno”, SIA “Ataudze”, SIA Piran Media Group, SIA Juniperus, Neste.